கேள்வி: அஞ்சா நீட்ரிங்காஸ் என்பது என்ன?
பதில்: அஞ்சா நீட்ரிங்காஸ் (''Anja Niedringhaus'') (12 அக்டோபர் 1965 - 4 ஏப்ரல் 2014) அசோசியேட்டட் பிரெசு பணிபுரிந்த ஒரு ஜெர்மன் புகைப்பட பத்திரிகையாளர் ஆவார். ஈராக் போர் புகைப்படம் எடுத்ததற்காக 2005 புலிட்சர் பரிசை வென்ற 11 அசோசியேட்டட் பிரஸ் புகைப்படக் கலைஞர்கள் குழுவில் இருந்த ஒரே பெண் இவர்தான்.அதே ஆண்டு இவருக்கு சர்வதேச பெண்கள் ஊடக அறக்கட்டளை தைரியமான பத்திரிகையாளர் பரிசு வழங்கப்பட்டது. 2014 ஆம் ஆண்டு ஏப்ரல் 4 ஆம் தேதி, ஆப்கானித்தான் குடியரசுத் தலைவர் தேர்தல் 2014 பணியாற்றியபோது ஆப்கானித்தான் காவலர் ஒருவர் சோதனைச் சாவடியில் இவர் காத்திருந்த வாகனம் மீது துப்பாக்கிச் சூடு நடத்தியதை அடுத்து, இவர் கொல்லப்பட்டார். அதற்கு முன்பு பல வருடங்களாக ஆப்கானித்தானை சுற்றி வந்துள்ளார்.
கேள்வி: அஞ்சா நீட்ரிங்காஸ் - ஆரம்ப வாழ்க்கை மற்றும் கல்வி பற்றி தகவல் சொல்.
பதில்: அஞ்சா நீட்ரிங்காஸ் நார்த் ரைன்-வெஸ்ட்பாலியாவில் உள்ள ஹாக்ஸ்டரில் பிறந்தார். மேலும் உயர்நிலைப் பள்ளியில் படிக்கும் போது 17 வயதில் சுதந்திரமான புகைப்படக் கலைஞராக பணியாற்றத் தொடங்கினார். 1989 ஆம் ஆண்டில், ஜெர்மன் செய்தித்தாளான ''கோட்டிங்கர் டேஜ்ப்லாட்டி''ற்காக பெர்லின் சுவர் இடிந்து விழுந்ததை இவர் விவரித்தார்.
கேள்வி: அஞ்சா நீட்ரிங்காஸ் - தொழில் பற்றி தகவல் சொல்.
பதில்: 1990 இல் ஜெர்மனியின் பிராங்பேர்ட்டில் உள்ள ஐரோப்பிய பிரஸ்போட்டோ ஏஜென்சியில் சேர்ந்தபோது புகைப்பட பத்திரிகையாளராக முழுநேர வேலையைத் தொடங்கினார். அதில் தலைமை புகைப்படக் கலைஞராக தனது தொழில் வாழ்க்கையின் முதல் பத்து ஆண்டுகளை முன்னாள் யூகோஸ்லாவியாவில் நடந்த போர்களுக்காகச் செலவிட்டார். 2001 ஆம் ஆண்டில், நியூயார்க்கு நகரம் நடந்த செப்டம்பர் 11, 2001 தாக்குதல்கள் பின்விளைவுகளை புகைப்படம் எடுத்த நீட்ரிங்ஹாஸ், பின்னர் ஆப்கானித்தான் சென்றார். அங்கு தாலிபான் வீழ்ச்சியைப் பற்றி புகைப்படம் எடுக்க மூன்று மாதங்கள் செலவிட்டார். 2002 இல், அசோசியேட்டட் பிரஸ்ஸில் சேர்ந்து ஈராக், ஆப்கானித்தான், காசாக்கரை, இஸ்ரேல், குவைத்து மற்றும் துருக்கியில் பணியாற்றினார். 23 அக்டோபர் 2005 அன்று, நியூயார்க்கில் நடந்த ஒரு விழாவில் அமெரிக்க ஒலிபரப்பாளர் ''பாப் ஸ்கீஃபரி''டமிருந்து சர்வதேச பெண்கள் ஊடக அறக்கட்டளையின் தைரியமான பெண் ஊடகவியலாளர் விருதைப் பெற்றார்.